ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 19**

**Тэма:** Састаў ліку 4

**Мэта:** плануецца, што ў канцы ўрока вучні будуць ведаць састаў ліку 4.

**Задачы:**

* пазнаёміць з саставам ліку 4;
* вучыць выконваць складанне і адніманне лікаў у межах чатырох на практычнай аснове;
* стварыць умовы для развіцця лагічнага мыслення, памяці;
* садзейнічаць выхаванню самастойнасці.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан); рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Празвінеў званок вясёлы.

Мы пачаць урок гатовы.

Будзем слухаць, паўтараць

І адзін аднаму дапамагаць.

**ІІ Актуалізацыя ведаў і навыкаў навучэнцаў.**

Гульня “Лік “заблукаў””.

1 2 3 5 6 4 7 8 9 10

-Які лік “заблукаў”? Знайдзіце яго месца ў натуральным радзе лікаў. Дайце характарыстыку ліку 4.

-Назавіце лік, які стаіць на другім месцы ў натуральным радзе лікаў?

-Колькі атрымаецца, калі да ліку 3 дадаць лік 1?

-Я задумала лік, яго паменшыла на 1 і атрымала 3. Які лік я задумала?

-Назавіце свае варыянты атрымання ліку 4.

***Вусны лік***

Казка “Гусі-Лебедзі”. (Пачатак казкі зачытваецца на рускай мове.)

 *Жили мужик да баба. Были у них дочка да сыночек маленький. Ушли они на работу, а дочка позабыла, что ей приказывали: посадила братца на травку под окошечко, а сама заигралась, загулялась. Налетели гуси-лебеди и унесли мальчика...*

-Як называецца казка і хто яе напісаў?

-Што адбывалася далей у казцы?

-Каго дзяўчынка сустракала на сваім шляху?

-Чаму ёй спачатку ніхто не дапамог? Што яна зрабіла , каб выратаваць братца?

1)Гульня “Збяры яблыкі ў кошык”.

-Давайце мы таксама збярэм яблыкі ў кошыкі. Я буду вам паказваць прыклад, які састаўлены з літар, а вы мне будзеце называць адпаведны лікавы выраз.

**Настаўнік**: Ч + Ж = К (кошык) **Вучні:** 3 + 1 =4

 Ж + Ч = К 1 + 3 =4

-Назавіце цэлы лік і яго часткі? (Цэлы лік 4, а 3 і 1 яго часткі.)

-З якіх частак яшчэ можа складацца лік 4? (2 і 2; 4 і 0; 0 і 4; 1, 1, 2 і г.д.)

2) Устаўце патрэбныя знакі дзеянняў:

**1** **3 = 4 3** 1 **= 4 2 2 = 4 4 1 = 3**

**Настаўнік: Тэма нашага ўрока** “Складанне і адніманне ў межах чатырох на практычнай аснове” . Будзем вучыцца складаць, аднімаць, параўноўваць лікі ў межах чатырох, рашаць простыя задачы.

**ІІІ Засваенне новых ведаў.**

С.38 вучэбны дапаможнік

Тлумачэнне адбываецца з апорай на малюнак. Вучні называюць лікі, з якіх можа быць састаўлены лік 4.

 **ІV Першасная праверка новых ведаў і спосабаў дзейнасці.**

 ***Работа з вучэбным дапаможнікам***

1)с.38, №1

Адбываецца размеркаванне чатырох грыбоў па двух кошыках. Потым вучні выкладваюць на партах адпаведныя схемы і роўнасці.

***Фізкультхвілінка***

На размінку станавісь!

Управа – улева пакружысь!

Павароты палічы,

Раз – два – тры, не адставай,

Пачынаем прысядаць –

Раз – два – тры – чатыры – пяць.

А цяпер хадзьба на месцы,

Левай – правай, стой раз – два.

Мы за парты сядзем дружна,

І працягнем наш урок.

2)с.38, №2

Састаўленне роўнасцей з дапамогай картак на партах.(Заданне правяраецца вучнямі адзін у аднаго.)

3)с.39, №6

Гульня “Магазін”.

4)с.38, №3

Параўнанне лікаў.Вучні выконваюць заданне ланцужком:

3 ? 4 3 ? 2 1 ? 4 4 ? 2

4 ? 3 2 ? 3 4 ? 1 2 ? 4

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.39 вучэбны дапаможнік

Запісваюцца роўнасці і няроўнасці з дапамогай лікаў і знакаў параўнання.

***Фізкультхвілінка для вачэй***

 2)с.22, №1

Матэматычная пропісь. Выкананне работы па прапанаваным узоры.(Першы рабочы радок.)

Складанне малюнка лініі па схемам са стрэлак. (Другі рабочы радок.)

**VІ Замацаванне новых ведаў і спосабаў дзейнасці.**

1)с.22, №2

Састаў ліку 4.Вучні размалёўваюць банцікі на кацянятах рознымі колерамі так, каб атрымалася ілюстрацыя прапанаванага варыянта саставу ліку 4.



2) Назавіце значэнні лікавых выразаў

 3 + 1 = ? 2 + 2 = ?

 2 + 1 = ? 1 + 3 = ?

-Які выраз “лішні”? Чаму? (“Лішні” 2 + 1, так як адказ 3, а ў астатніх – 4.)

**VІІІ Падвядзенне вынікаў. Рэфлексія.**

-Скажыце “так”, калі вы запомнілі, з якіх лікаў складаецца лік 4. Падніміце руку тыя, каму патрэбен час для замацавання. Устаньце тыя, хто зможа растлумачыць другім састаў ліку 4.

Малайцы! Урок скончаны.